**«Le Ponant»** er en tre-mastret, kommersielt drevet fransk luksusseilskip, som kan ta med så mange som 62 passasjerer i 32 kabiner. Skipet ble internasjonalt kjent da den 4. april 2008 ble kapret og overtatt av somaliske pirater i Adenbukta.

Bakgrunn
--------

«Le Ponant» ble ferdigbygd i 1991, og er eid av det franske selskapet CMA CGM, og drevet av det franske La Compagnie des Iles du Ponant (Ponant Cruises).

Somaliske farvann regnes som de farligste i verden når det gjelder piratvirksomhet. I hele 2007 ble mer enn 25 skip bordet av pirater.

### Spesifikasjoner

Seilskipet har en tonnasje på 850 tons, lengde på 88 m (290 ft), bredde på 12 m, motorer på 2,200 hp i tillegg til seil og kan nå 6 knop kun med seil, 14 knop med. Skipet er bemannet med et mannskap på 30. Skipet har fire dekk, to restauranter og luksuslounger både inne og utendørs.

Kapret av pirater
-----------------

Adenbukta
4. april 2008 ble «Le Ponant» kapret og overtatt av somaliske pirater i Adenbukta mens den var på vei fra Seychellene til Middelhavet gjennom Suez-kanalen. Skipet var uten passasjerer da det ble kapret, men hele mannskapet på 30 ble tatt som gisler.
 
På tidspunktet skipet ble kapret, var 20 av mannskapet franskmenn, deriblant seks kvinner, mens resten var fra Ukraina.
 10 kaprere overtok skipet.

Piratene satte etterhvert kurs mot hovedbasen sin, den somaliske kystbyen Eyle.
 
Franske myndigheter opplyste 5. april at skipet ble fulgt av det franske marinefartøy *Le Commandant Bouan*, samt et canadisk helikopter fra et canadisk marinefartøy i området. Marinestyrkene overvåket situasjonen, og hadde ikke tatt kontakt med piratene.
 
Ifølge franske myndigheter var det pr 5. april ennå ikke avfyrt noen skudd ombord, og de franske myndighetene ville unngå å bruke maktmidler, selv om de iflg nyhetsbyrået Reuters vurderer en felles militæraksjon med styrker fra Canada og USA.

6. april ankom skipet utenfor kystbyen Eyl etter å ha seilt langs østkysten av Somalia, som ligger rundt 50 mil nord for Mogadishu, der den etter rapporter mottok forsyninger. Samme dag ble det også kjent at franske myndigheter hadde tatt kontakt med piratene. 7. april bekreftet franske myndigheter at et team fra GIGN, en fransk kommandostyrke som jobber mot terror og med å frigjøre gisler, er ankommet Djibouti. Franske myndigheter opplyste også at piratene hadde formidlet at besetningen var uskadd.

11. april kom meldingen om at piratene hadde løslatt hele mannskapet uskadet, og i alt seks pirater ble anholdt av franskmennene. Senere kom det også ubekreftede meldinger fra somaliske kilder om at franske kamphelikoptre i jakten på piratene hadde drept 3 personer og såret åtte andre.

Referanser
----------

1. 1 2 3 4  
(no) «Her er sjørøverne som har bordet luksusskipet». Dagbladet. 5. april 2008.
2. ↑  
(en) «Somali pirates seize French yacht». BBC News. 4. april 2008.
3. 1 2  (no) «Kapret luksusyacht fikk forsyninger». VG. 6. april 2008.
4. 1 2  (no) «Her er sjørøverne». Nettavisen. 5. april 2008. Arkivert fra originalen 6. april 2008. Besøkt 6. april 2008.
5. ↑  
(en) «France is tracking hijacked yacht». BBC News. 5. april 2008.
6. ↑  (no) «Franske myndigheter i kontakt med piratene». Dagbladet. 6. april 2008.
7. 1 2  (no) «Sender elitesoldater til Somalia». Dagbladet. 7. april 2008.
8. ↑  (no) «Pirater løslater gisler». Nettavisen. 11. april 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 11. april 2008.  «Arkivert kopi». Arkivert fra originalen 12. april 2008. Besøkt 11. april 2008.
9. ↑  (en) «Pirates on French yacht captured». Al Jazeera. 11. april 2008.
10. ↑  (no) «Pirater tatt av franske kommandosoldater». Aftenposten. 11. april 2008.

Eksterne lenker
---------------

* (en) Le Ponant (ship, 1991) – kategori av bilder, video eller lyd på Commons Rediger på Wikidata
* (en) «Le Ponant» – Den internasjonale sjøfartsorganisasjonen Rediger på Wikidata
* (fr) Operatørens hjemmeside